b"\n_START_ARTICLE_\nCastell de Biar\n_START_SECTION_\nCaracter\xc3\xadstiques\n_START_PARAGRAPH_\nDurant la dominaci\xc3\xb3 musulmana ja havia not\xc3\xadcies de la fortalesa, per\xc3\xb2 s\xc3\xb3n molt escasses, i no comen\xc3\xa7ar\xc3\xa0 a tenir rellev\xc3\xa0ncia fins a Jaume I, que assetja el castell de meitat de setembre de 1244 a principis de febrer de 1245. Pertangu\xc3\xa9 a la baronia d'Ontinyent amb el cavaller Pere d'Art\xc3\xa9s._NEWLINE_L'edifici es compon de dues parts. D'una banda, un recinte amb quatre torres semicirculars en els seus cantons, i per l'altra, un espai amb quatre estructures c\xc3\xbabiques i la torre de l'homenatge. Aquestes torres i altres estructures constitueixen les defenses b\xc3\xa0siques del castell, aix\xc3\xad com la seua posici\xc3\xb3 elevada en un monticle roc\xc3\xb3s, la seua proliferaci\xc3\xb3 de petites obertures en els seus murs i la seua rematada de merlets._NEWLINE_La torre de l'homenatge \xc3\xa9s la part m\xc3\xa9s destacada del conjunt arquitect\xc3\xb2nic. Aquesta torre de l'homenatge es data en el segle XII. Se situa a un costat i arriba a una al\xc3\xa7ada de deu i set metres. La seua planta \xc3\xa9s de forma quadrangular i consta de tres pisos, i aquests adquireixen una enorme import\xc3\xa0ncia per la distinta forma de cobrir-se que t\xc3\xa9 cadascun d'aquests. _NEWLINE_Un dels aspectes m\xc3\xa9s destacats de l'edifici seran les distintes cobertes utilitzades en els tres nivells de la torre de l'homenatge. En la planta inferior, s'utilitza la denominada volta de can\xc3\xb3 i en la resta dels nivells, segon i tercer, s'utilitza l'anomenada planta nervada de clara reminisc\xc3\xa8ncia hispano\xc3\xa0rab. _NEWLINE_El castell va ser constru\xc3\xaft en pedra. Els sistemes que han intervingut en la construcci\xc3\xb3 s\xc3\xb3n, d'una banda, la ma\xc3\xa7oneria, pedra escassa o nul\xc2\xb7lament treballada, i la t\xc3\xa0pia que s'ha utilitzat per a la torre de l'homenatge. D'\xc3\xa8poca \xc3\xa0rab n'\xc3\xa9s el treball en ma\xc3\xb3."